MTI จับมือ “เกียรตินาคินภัทร” เปิดช่องซื้อ “ประกันภัยรถยนต์” ผ่านแอป KKP MOBILE
“เมืองไทยประกันภัย” จับมือ “เกียรตินาคินภัทร” เปิดช่องทางซื้อประกันภัยรถยนต์ผ่านแอป KKP MOBILE พร้อมโปรโมชั่นพิเศษถึง 28 ก.พ.นี้
“เมืองไทยประกันภัย” จับมือ “เกียรตินาคินภัทร” เปิดช่องทางซื้อประกันภัยรถยนต์ผ่านแอป KKP MOBILE พร้อมโปรโมชั่นพิเศษถึง 28 ก.พ.นี้
25 ม.ค. 2565

บริษัท เมืองไทยประกันภัย จำกัด (มหาชน) หรือ MTI ร่วมมือกับ ธนาคารเกียรตินาคินภัทร จำกัด (มหาชน) หรือ KKP เปิดช่องทางสุดสะดวก นำเสนอเซอร์วิสประกันภัย ได้แก่ ประกันภัยรถยนต์ 2+Care, 3+Care และ ประกันภัยรถยนต์ภาคบังคับ (พ.ร.บ.) บนแอป KKP MOBILE ให้ลูกค้าซื้อความคุ้มครองทางด้านประกันภัยได้ อย่างไม่ยุ่งยากและรวดเร็ว พร้อมชูโปรโมชันพิเศษสำหรับลูกค้า 100 ท่านแรก ที่ใช้บริการจัดทำประกันภัยรถยนต์ของเมืองไทยประกันภัยที่กำหนดผ่านช่องทางแอป KKP MOBILE รับทันทีบัตรกำนัล Lotus’s มูลค่า 900 บาท จนถึงวันที่ 28 ก.พ. 2565
ด้านนางนวลพรรณ ล่ำซำ กรรมการผู้จัดการ และประธานเจ้าหน้าที่บริหาร บริษัท เมืองไทยประกันภัย จำกัด (มหาชน) หรือ MTI เปิดเผยถึงความร่วมมือว่า
“ในวันที่ชีวิตก้าวเข้าสู่ Digital Lifestyle เมืองไทยประกันภัย เห็นความสำคัญและพร้อมจะก้าวไปพร้อมกับการเปลี่ยนแปลงไปของพฤติกรรมผู้บริโภค ซึ่งต้องการความง่าย สะดวก รวดเร็ว และความน่าเชื่อถือไปพร้อมกัน ดังนั้น การจับมือกับ ธนาคารเกียรตินาคินภัทร เป็นการขยายช่องทางบริการประกันภัย เพิ่มโอกาสการเข้าถึงลูกค้ากลุ่มใหม่ ๆ จากพันธมิตรทางธุรกิจที่มีความแข็งแกร่ง อีกทั้ง ยังสร้างประสบการณ์ที่สะดวกสบาย บนแอป KKP Moblie ในการเลือกช็อปปิ้งผลิตภัณฑ์ประกันภัยด้วย”
โดยระยะแรกทาง เมืองไทยประกันภัย ได้นำเสนอผลิตภัณฑ์ประกันวินาศภัยบนแอป KKP MOBILE ของธนาคารเกียรตินาคินภัทร คือ
1.ประกันภัยรถยนต์ 2+Care จัดเต็มความคุ้มครองแบบครอบคลุม จะรถชน สูญหาย หรือ
ไฟไหม้ กรณีไหนก็อุ่นใจ พร้อมบริการรถใช้ระหว่างซ่อม และบริการช่วยเหลือฉุกเฉิน เบี้ยประกันภัยเริ่มต้นเพียง 7,501 บาทต่อปี
2.ประกันภัยรถยนต์ 3+Care ตัวเลือกที่ตอบโจทย์ครอบคลุมรถชน พร้อมบริการรถใช้ระหว่างซ่อม และบริการช่วยเหลือฉุกเฉิน ให้คุณมั่นใจทุกเส้นทางที่ขับขี่่ เบี้ยประกันภัยเริ่มต้นเพียง 6,701 บาทต่อปี
3.ประกันรถยนต์ภาคบังคับ (พ.ร.บ.) รับประกันภัยรถยนต์ทุกประเภท ส่งกรมธรรม์ประกันภัยตรงถึงที่บ้าน เบี้ยประกันภัยเริ่มต้นเพียง 646 บาทต่อปี
ด้านนายฟิลิป เชียง ชอง แทน กรรมการผู้จัดการใหญ่ ธนาคารเกียรตินาคินภัทร จำกัด (มหาชน) หรือ KKP กล่าวว่า ความร่วมมือระหว่างธนาคารเกียรตินาคินภัทร และเมืองไทยประกันภัยในครั้งนี้ คืออีกก้าวหนึ่งของการพัฒนาแอป KKP MOBILE ให้เป็น ‘ซูเปอร์แอป’ ที่เชื่อมโยงผลิตภัณฑ์ทางด้านการเงิน ไม่ว่าสินเชื่อ ประกันภัย
รวมถึงการลงทุนของธนาคารไว้ในแอปเดียว และนำเสนอสิ่งที่เหมาะที่สุดให้แก่ลูกค้าได้อย่างรอบด้านเหมือนเป็นสาขาเคลื่อนที่ ภายใต้แนวคิด “ง่าย เร็ว คุ้มที่สุด ทุกที่ ทุกเวลา” (Easy, Fast, Best Deal, Anytime, Anywhere) โดยในวันนี้ ลูกค้าสามารถเข้าถึงความคุ้มครองประกันภัยรถยนต์ที่ครอบคลุมได้อย่างง่ายดาย เพียงเข้าไปดูแบบประกันภัยบนแอป KKP Mobile และกดซื้อได้ด้วยตนเองตลอด 24 ชั่วโมง ลดทอนความยุ่งยากของการเตรียมเอกสาร และทำให้การวางแผนทางการเงินเพื่อป้องกันความเสี่ยงเกิดขึ้นได้โดยไม่ต้องรอ และไม่ต้องเสียเวลา ตอบโจทย์ไลฟ์สไตล์ของคนยุคใหม่ ที่ใช้เทคโนโลยีสร้างประสิทธิภาพในทุกมิติของชีวิต รวมทั้งด้านการเงินการลงทุน
“ความพิเศษที่ธนาคารร่วมมือกับเมืองไทยประกันภัยครั้งนี้ จึงมีการจัดโปรโมชันแคมเปญสุดพิเศษต้อนรับสมาชิกใหม่ ที่ใช้บริการจัดทำประกันภัยรถยนต์ของเมืองไทยประกันภัยที่ร่วมรายการ ผ่านช่องทางแอป KKP MOBILE รับทันทีบัตรกำนัล Lotus’s มูลค่า 900 บาท (สำหรับ 100 ท่านแรก) และท่านต่อไปรับทันทีบัตรกำนัล Lotus’s มูลค่า 400 บาท” นางนวลพรรณ กล่าวเพิ่มเติม
สำหรับแคมเปญส่งเสริมการขายนี้ดำเนินการผ่านบริษัท กำลังใจ โบรคเกอร์ จำกัด สามารถคลิกอ่านรายละเอียด เงื่อนไขโปรโมชันได้ที่ https://link.kkpfg.com/kHxLE  ลูกค้าควรทำความเข้าใจในรายละเอียดความคุ้มครอง และเงื่อนไขก่อนตัดสินใจทำประกันภัยทุกครั้ง สำหรับลูกค้าที่สนใจสามารถสอบถามรายละเอียดข้อมูลการซื้อประกันภัยและใช้บริการได้ที่แอป KKP MOBILE หรือสอบถามข้อมูลเพิ่มเติมผ่าน Call Center 1484 และเว็บไซต์ www.muangthaiinsurance.com